Diari Oficial de la Generalitat Valenciana


Sumari del DOGV 4860, del 11-10-2004 (2004/9804)

ACORD de 27 de juliol de 2004, de la Comissió Territorial d'Urbanisme, relatiu a la modificació puntual de les normes subsidiàries per a l'alineació de l'illa (carrers Assagador, Lateral i carretera d'Orxeta a Sella) d'Orxeta.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9804


Data del document
:   27-07-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Orxeta
    * pla d'urbanisme

ACORD de 27 de juliol de 2004, de la Comissió Territorial d'Urbanisme, relatiu a la modificació puntual de les normes subsidiàries per a l'alineació de l'illa (carrers Assagador, Lateral i carretera d'Orxeta a Sella) d'Orxeta. [2004/X9804]
  
Vist l'expedient de referència remés per l'Ajuntament i sobre la base dels següents antecedents i consideracions
  
Antecedents de fet
  
Primer. Se sotmet l'expedient a informació pública per acord plenari de 24 de novembre de 2003 i l'edicte es publica en el Diari Oficial de la Generalitat Valenciana, núm. 4680, de 29 de gener de 2004 i en el diari Información el 4 de febrer de 2004. Després del pertinent període d'exposició pública, durant el qual no s'hi va presentar cap al·legació, va ser aprovat provisionalment pel Ple de la corporació el 23 d'abril de 2004.
  
Segon. La documentació està integrada per memòria informativa i justificativa i plànols.
  
Tercer. L'objecte de l'expedient és l'alteració d'alineacions en dos costats de l'illa de sòl urbà situada entre els carrers Assagador, Lateral i travessia d'Orxeta (CV-770), i proposa l'eliminació de 7'50 m² d'una reculada al davant de la travessia d'Orxeta, superfície que passa a ser sòl lucratiu, a canvi d'ampliar uniformement en 0'90 metres l'ample del carrer Lateral a costa de 8'10 m² de sòl lucratiu que passen a ser viari. La proposta assenyala que es millora l'entorn i la visibilitat en l'encreuament, i, a més, ha tingut l'informe favorable de l'Oficina del Pla de Carreteres i de la Diputació.
  
La proposta no es representa sobre els plànols d'ordenació de les normes subsidiàries vigents, i ha hagut de presentar sobre el plànol núm. 7: Delimitació del nucli urbà. Ordenació: alineacions i rasants, en el qual s'observa que la reculada vigent obeeix també a una alineació amb l'illa confrontant. Això no obstant, la modificació proposada afecta l'ordenació detallada en sòl urbà, sense que comporte cap increment de l'aprofitament lucratiu (la superfície de parcel·la privada lucrativa disminueix en 60 cm²).
  
Quart. Consten en l'expedient les següents sol·licituds i pronunciaments de les administracions les competències i béns demanials de les quals poden resultar afectats:
  
- Diputació Provincial d'Alacant, Departament de Carreteres, de 31 de març de 2004, informe favorable
  
- Conselleria d'Infraestructures i Transport, Direcció General d'Obres Públiques, de 17 de febrer de 2004, informe favorable.
  
Consideracions tècniques i jurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de planejament de la Comunitat Valenciana (en endavant RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació s'estima, en línies generals completa, atenent l'objecte de la modificació, a l'efecte del compliment de l'art. 27 de la LRAU.
  
Tercera. Les determinacions contingudes en l'expedient es consideren en general correctes, des del punt de vista de les exigències de política urbanística i territorial de la Generalitat, ja que tal com es recull en l'article 40 de la LRAU.
  
S'ha d'indicar que la modificació que es proposa comporta la introducció d'una alteració puntual de les normes subsidiàries que afecta l'ordenació detallada, i l'article 40 de la LRAU determina en l'apartat 2 que les resolucions autonòmiques sobre l'aprovació definitiva mai no qüestionaran la interpretació de l'interés públic local formulat pel municipi des de la representativitat que li confereix la seua legitimació democràtica. Així mateix, en el preàmbul de la LRAU s'indica que aquesta llei atribueix a la política municipal gestora de l'urbanisme un espai de decisió propi, en el que els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, i en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme
  
ACORDA
  
1r. Aprovar definitivament la modificació puntual de les normes subsidiàries per a alineació d'illa (carrers Assagador, Lateral i carretera d'Orxeta a Sella CV-770), del municipi d'Orxeta.
  
2n. Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 27 de juliol de 2004.- El director territorial: Pedro Grimalt Ivars.